Diari Oficial de la Generalitat Valenciana


Sumari del DOGV 5639, del 14-11-2007 (2007/13108)

Notificació a Eduardo Rallo Martínez, Fundación de Investigaciones Nefrológicas.
--------------------------------------------------------------------------------

### Dades del document

Número de DOGV
:   5639

Data del DOGV
:   14-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13143


Data del document
:   24-10-2007

Organisme emissor
:   Conselleria de Justícia i Administracions Públiques

Tipus de document
:   Edicte

Notificació a Eduardo Rallo Martínez, Fundación de Investigaciones Nefrológicas. [2007/13136]  
A la vista de les dades que es troben en poder del Registre de Fundacions de la Comunitat Valenciana, es desprén que la Fundación de Investigaciones Nefrológicas no ha presentat comptes ni pressupostos econòmics anuals des de l'exercici econòmic de 1999. Així mateix, no hi ha cap constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/98, de 9 de desembre, de Fundacions de la Comunitat Valenciana, i Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en procediment de modificació estatutària, fusió o extinció d'aquesta.  
Les dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació, o, si s'escau, sol·licitar la seua extinció d'acord amb allò que ha establit la normativa, i aquesta administració podrà, si no n'hi ha, instar la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, és procedent la seua publicació en el Diari Oficial de la Comunitat Valenciana, així com al tauler d'edictes de l'Ajuntament en el seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i perquè es puga tindre coneixement íntegre i en quede constància, podrà efectuar-se personació en el termini de deu dies, comptadors des de l'endemà de la publicació del present anunci en el Diari Oficial de la Comunitat Valenciana, o de l'exposició al tauler d'edictes de l'ajuntament corresponent, o al Servei d'Entitats Jurídiques de la conselleria de Justícia i Administracions Públiques, carrer Historiador Chabàs, núm. 2, de València.   
Així mateix, es concedeix un termini de deu dies, comptadors a partir de l'endemà de la present publicació o de la personació, si fa el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puguen al·legar i presentar els documents o justificacions que s'estime convenients.  
Acte: regularització registral o inici del procediment d'extinció de la Fundación Investigaciones Nefrológicas  
Interessat: Eduardo Rallo Martínez  
Últim domicili conegut: carrer Els Centelles, núm. 6 - 46514-València  
La qual cosa us comuniquem perquè en prengueu coneixement i efectes oportuns.  
València, 24 d'octubre de 2007.- La secretària autonòmica de Justícia: Patricia Montagud Alario.